b'\n_START_ARTICLE_\nZiwa\n_START_PARAGRAPH_\nZiwa eller Ziwaruinene (tidligere Van Niekerk-ruinene) er navnet som ble benyttet for \xc3\xa5 beskrive restene av en vidstrakt jordbruksbosetting fra sen jernalder som er blitt datert til 1600-tallet. Stedet ligger i Nyanga i provinsen Manicaland og ble et nasjonalmonument i 1946 og er siden 1997 oppf\xc3\xb8rt p\xc3\xa5 Zimbabwes liste over forslag til verdensarv.\n_START_SECTION_\nBeskrivelse\n_START_PARAGRAPH_\nStedet best\xc3\xa5r av en stor variasjon steinbyggverk, deriblant steinterrasser som f\xc3\xb8lger konturene av h\xc3\xb8yder og skrenter. Arkeologiske unders\xc3\xb8kelser har ogs\xc3\xa5 frembragt viktige aspekter om keramikk og klippekunst._NEWLINE_F\xc3\xb8r Ziwa ble nasjonalmonument, hadde stedet v\xc3\xa6rt en del av de kommersielle g\xc3\xa5rdsbrukenes omr\xc3\xa5de og var dermed i privat eie. En stor del av de skader eller nedbrytninger av antikviteter kan ha funnet sted i den perioden, av landbrukere som brukte omr\xc3\xa5det til sitt buskap. Et museum ble grunnlagt for \xc3\xa5 vise Zivas kulturarv og andre arkeologiske funnsteder i Nyangadistriktet._NEWLINE_Selv om omr\xc3\xa5det ble avfolket p\xc3\xa5 1700-tallet, har Ziva fortsatt \xc3\xa5 v\xc3\xa6re av betydning for senere grupper som hadde sl\xc3\xa5tt seg ned i dets n\xc3\xa6rhet_NEWLINE_Ziwa b\xc3\xa6rer spor av menneskelig bosetting for alle st\xc3\xb8rre arkeologiske perioder identifisert i Zimbabwes arkeologiske sekvens. Det er fra steinalderens jeger-samler-periode og frem til historisk tid. 3\xc2\xa0337 hektar land omfatter: Steinalderlevninger, steder med klippekunst, tidlige jordbrukssamfunn, senere jordbrukersamfunn markerte med terrasser og feltsystem, fort, gropstrukturer, jernsmelting og smedover samt et stort antall rester av hus med p\xc3\xa5klattet leire.'